CELEX: 
Language: mt
Date: 2018-07-25 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-lista ta’ mard stabbilita fl-Anness II tar-Regolament (UE) 2016/429 tal-Parlament Ewropew u tal-Kunsill dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“il-Liġi dwar is-Saħħa tal-Annimali”)

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”)
                  1
                (minn hawn ’il quddiem l-“AHL”, jistabbilixxi lista ta’ mard trażmissibbli tal-annimali (il-mard elenkat). Din il-lista hija stipulata fl-Artikolu 5 u fl-Anness II ta’ dak ir-Regolament, u din tinkludi mard li joħloq riskju għas-saħħa tal-annimali jew għas-saħħa pubblika fl-Unjoni u li jista’ jkollu impatt fuq is-saħħa tal-annimali jew fuq is-saħħa pubblika, fuq l-ekonomija jew fuq l-ambjent. 
            
            
               Il-lista ta’ mard fl-Anness II tar-Regolament (UE) 2016/429 mhijiex komprensiva u aġġornata. Skont l-Artikolu 275 ta’ dak ir-Regolament, il-Kummissjoni hi mitluba li tirrevedi dik il-lista sa mhux aktar tard mill-20 ta’ April 2019. Jekk ikun jidher minn dik ir-reviżjoni li l-applikazzjoni tar-regoli stabbiliti fir-Regolament (UE) 2016/429 teħtieġ li l-Anness II jiġi emendat, il-Kummissjoni teħtieġ li temenda dak l-Anness. 
            
            
               2.KONSULTAZZJONIJIET QABEL L-ADOZZJONI TAL-ATT DELEGAT
            
            
               Ir-regoli dwar il-mard tal-annimali huma attwalment stipulati f’diversi atti tal-Unjoni, prinċipalment Direttivi, u xi Regolamenti skont is-suġġett, bħan-notifikazzjoni tal-mard (eż. Id-Direttiva tal-Kunsill 82/894/KEE dwar in-notifika ta’ mard tal-annimali fil-Komunità 
                  2
               ), il-kontroll tal-mard (eż. Id-Direttiva tal-Kunsill 2003/85/KE dwar miżuri tal-Komunità fuq il-kontroll tal-marda tal-ilsien u d-dwiefer
                  3
               , id-Direttiva tal-Kunsill 2001/89/KE dwar il-miżuri tal-Komunità għall-kontroll tal-marda tal-infafet vesikolari (deni klassiku) tal-ħnieżer
                  4
               ) jew il-kummerċ transfruntier fl-annimali (eż. Id-Direttiva tal-Kunsill 92/65/KEE li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A (I) ta’ Direttiva 90/425/KEE 
                  5
               ).
            
            
               Skont l-Artikolu 5 tal-AHL, marda tissodisfa l-kriterji biex tiġi elenkata jekk tikkonforma mar-rekwiżiti kollha li ġejjin: tkun trażmissibbli u l-ispeċi suxxettibbli, ir-riżerva jew il-vetturi huma preżenti fl-UE u għandha effetti negattivi fuq is-saħħa tal-annimali jew tippreżenta riskju għas-saħħa pubblika u hemm disponibbli għodod li jippermettu li ssirilha dijanjożi u l-miżuri għall-mitigazzjoni tar-riskju jew is-sorveljanza huma effettivi u proporzjonati fl-Unjoni. Barra minn hekk, sabiex marda tissodisfa l-kriterji biex tiġi elenkata, din teħtieġ li tissodisfa mill-inqas wieħed mir-rekwiżiti li ġejjin: hija tikkawża effetti negattivi sinifikanti fuq is-saħħa tal-annimali jew fuq is-saħħa pubblika, fuq l-ekonomija jew fuq l-ambjent jew fuq il-bijodiversità jew għandha l-potenzjal li tiġġenera kriżi jew li tintuża għal azzjonijiet ta’ bijoterroriżmu jew żviluppat reżistenza għat-trattamenti. 
            
            
               Wara l-analiżi tal-kriterji stabbiliti fl-Artikolu 5 tal-AHL, saret evalwazzjoni komprensiva tal-mard li jista’ jitqies għal intervent minn naħa tal-Unjoni flimkien mal-Awtorità Ewropea dwar is-Sigurtà fl-Ikel (EFSA), il-Laboratorji ta’ Referenza tas-Saħħa tal-Annimali tal-UE (EURL) u l-informazzjoni disponibbli mill-Organizzazzjoni Dinjija għas-Saħħa tal-Annimali (OIE), il-korp internazzjonali li jiffissa l-istandards tas-saħħa tal-annimali. 
            
            
               Ir-reviżjoni tal-lista tal-mard qieset sew il-mard elenkat fl-Anness II tal-AHL, kif ukoll mard addizzjonali li bħalissa huwa elenkat għall-prevenzjoni tal-mard, il-kontroll jew il-miżuri kummerċjali bħal-lewkożi enżootika bovina, bħar-rinotrakeite bovina infettiva
                  6
                jew bħall-marda tal-virus tal-Ebola
                  7
               . Barra minn hekk, mard ieħor ta’ rilevanza speċjali, bħall-plewropnewmonite kaprina li tittieħed jew bħas-surra (Trypanosoma evansi), li bħalissa mhumiex koperti minn atti tal-Unjoni, ġew ivvalutati wkoll minħabba l-importanza li tagħtihom l-OIE.
            
            
               Dan il-mard kollu ġie skrutinizzat mas-sett ta’ kriterji stipulati fl-Artikolu 5 tal-AHL għall-protezzjoni tas-saħħa tal-annimali, tas-saħħa pubblika u tal-ambjent fl-Unjoni.
            
            
               Biex tiġi evitata d-duplikazzjoni, din l-evalwazzjoni ma ħaditx inkunsiderazzjoni l-mard żoonotiku u l-enċefalopatiji sponġiformi trażmissibbli (TSE) li huma diġà koperti minn leġiżlazzjoni speċifika tal-UE.
                  8
               
            
            
               Għal xi mard (l-infezzjoni bil-virus tad-deni tal-Wied tar-Rift
                  9
               , l-infezzjoni bil-virus tar-rabja
                  10
               , l-infestazzjoni bl-Echinococcus multilocularis
                  11
               , l-infezzjoni bil-virus tal-marda epiżootika emorraġika
                  12
               , id-deni Q
                  13
               , l-infezzjoni bil-virus tal-marda tal-infafet fil-ġilda
                  14
               , il-ġidri tan-nagħag u l-ġidri tal-mogħoż
                  15
               , l-infezzjoni bil-virus tal-pesta tar-ruminanti ż-żgħar
                  16
               , il-marda vexxikulari tal-ħnieżer
                  17
               , l-istomatite vexxikulari
                  18
               , l-infezzjoni bil-virus tal-marda Newcastle
                  19
               , il-klamidjożi tat-tjur
                  20
               , l-infestazzjoni bl-Aethina tumida (ħanfusa żgħira tal-ġabsala)
                  21
               , l-infestazzjoni bit-Tropilaelaps spp
                  22
                u s-sindrome ulċerativa epiżotika 
                  23
               , l-infezzjoni b’virus imħassar tal-anemija tas-salamun li huwa ta’ reġjun polimorfiku ħafna (HPR)
                  24
               ), l-EFSA tat opinjonijiet li kienu adottati ftit qabel din ir-reviżjoni u b'mod indipendenti minnha. Fil-każijiet fejn dawn l-opinjonijiet taw informazzjoni suffiċjenti dwar il-kriterji għall-elenkar tal-mard, il-konklużjonijiet tal-opinjonijiet intużaw biex tiġi kkompletata l-valutazzjoni ta’ dak il-mard. 
            
            
               Barra minn hekk, għal xi mard l-evalwazzjoni bbażat fuq l-għarfien espert xjentifiku tal-EURL u l-istandards internazzjonali tal-OIE (l-infezzjoni tal-pesta bovina, l-infezzjoni bil-Burkholderia mallei (Glanders), l-infezzjoni tal-arterite virali ekwina, l-anemija infettiva ekwina, id-durina, il-metrite ekwina li tittieħed, il-marda Teschen, il-larva Amerikana, in-nekrożi ematopojetika epiżootika, is-settiċemija emorraġika virali, in-nekrożi ematopojetika infettiva, l-infezzjoni bil-Mikrocytos mackini, l-infezzjoni bil-Perkinsus marinus, l-infezzjoni bil-Bonamia ostreae, l-infezzjoni bil-Marteilia refringens, l-infezzjoni bil-virus tas-sindrome Taura, l-infezzjoni bil-virus tar-ras safra u l-infezzjoni bil-virus tas-sindrome tal-ponot bojod).
            
            
               Barra minn hekk, għal dak il-mard li għalih ma kienet disponibbli l-ebda informazzjoni xjentifika riċenti, jew minħabba xi partikularitajiet u implikazzjonijiet probabbli għall-bdiewa u l-Istati Membri, l-EFSA adottat opinjonijiet fi ħdan il-qafas tar-Regolament (UE) 2016/429 (l-infezzjoni bil-Brucella abortus, B. melitensis u B. suis
                  25
               , l-infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis)
                  26
               , l-infezzjoni bil-virus tal-marda tal-ilsien blu (is-serotipi 1-24)
                  27
               , l-antraċe
                  28
               , is-surra (Trypanosoma evansi)
                  29
               , il-marda tal-virus tal-Ebola 
                  30
               , il-marda Borna
                  31
               , il-paratuberkulożi
                  32
               , l-enċefalite Ġappuniża
                  33
               , id-deni tan-Nil tal-Punent
                  34
               , l-infezzjoni bil-Mycoplasma mycoides subsp. mycoides SC (il-plewropulmonite bovina li tittieħed)
                  35
               , ir-rinotrakeite bovina infettiva/il-vulvovaġinite pustulari infettiva
                  36
               , id-dijarea virali bovina
                  37
               , il-kampilobatterjożi ġenitali bovina 
                  38
               , it-trikomonożi
                  39
               , il-lewkożi enżootika bovina
                  40
               , il-plewropulmonite kaprina li tittieħed
                  41
               , l-epididimite ovina (Brucella ovis)
                  42
               , il-marda border 
                  43
               , l-enċefalomijelite ekwina tal-Venezwela
                  44
               , l-enċefalomijelite ekwina (tal-Lvant u tal-Punent)
                  45
               , l-infezzjoni bil-virus tal-marda ta’ Aujeszky
                  46
               , l-infezzjoni bil-virus tas-sindrome riproduttiva u respiratorja tal-ħnieżer 
                  47
               , il-mikoplażmożi tat-tjur (Mycoplasma gallisepticum u M. meleagridis)
                  48
               , l-infezzjoni bis-Salmonella Pullorum, S. Gallinarum u S. arizonae
                  49
               , l-infezzjoni bil-viruses tal-influwenza avjarja b’patoġeniċità baxxa 
                  50
               , l-infestazzjoni bil-Varroa spp. (Varroażi)
                  51
               , l-infezzjoni bil-Batrachochytrium salamandrivorans
                  52
                u l-marda tal-virus tal-erpete tal-koi
                  53
               ). 
            
            
               Minbarra din il-ħidma preparatorja bbażata fuq ix-xjenza, saru konsultazzjonijiet estensivi ma’ esperti mill-Istati Membri u ma’ partijiet ikkonċernati interessati li kkontribwixxew għar-reviżjoni tal-lista ta’ mard stabbilita fl-Anness II għar-Regolament (UE) 2016/429
                  54
               . 
            
            
               L-abbozz tar-regolament ta’ delega kien disponibbli għar-rispons mill-pubbliku permezz tal-“portal għal-Regolamentazzjoni Aħjar” tal-Kummissjoni matul il-perjodu bejn it-2 ta’ Mejju u t-30 ta’ Mejju 2018. B’kollox waslu 21 rispons, inkluża opinjoni mit-13-il parti interessata (Copa-Cogeca, FESASS, Dogs Trust, British and Irish association of Zoos and aquariums, European Association of Zoo and Wildlife Veterinarians, Ornamental Fish International (OFI) and European Pet organization, (EPO), Comité Interprofessionnel des Produits de l'aquaculture, Federation of Veterinarians of Europe, World Horse Welfare, European association of Zoos and Aquaria (EAZA), l-Assoċjazzjoni Żvediża għall-Protezzjoni tal-Annimali, u l-Federazzjoni tal-Bdiewa Żvediżi) u opinjonijiet minn tmien ċittadini. Saru l-kummenti li ġejjin: l-inklużjoni ta’ xi mard ġdid fil-lista u l-eżenzjonijiet għal ċerti kategoriji ta’ annimali (eż. l-għasafar miżmuma fil-magħluq, l-annimali taż-żoo) mir-rekwiżiti ġenerali għal ċertu mard. 
            
            
               3.ELEMENTI ĠURIDIĊI TAL-ATT DELEGAT
            
            
               L-Artikoli 5(2) u (4) tar-Regolament (UE) 2016/429 jipprevedu l-adozzjoni ta’ atti delegati dwar emendi għal-lista ta’ mard imsemmija fl-Anness II tiegħu. 
            
            
               REGOLAMENT DELEGAT TAL-KUMMISSJONI (UE) .../...
            
         
         
            
               ta’ 25.7.2018
            
            
               li jemenda l-lista ta’ mard stabbilita fl-Anness II tar-Regolament (UE) 2016/429 tal-Parlament Ewropew u tal-Kunsill dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“il-Liġi dwar is-Saħħa tal-Annimali”)
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”)
                  55
               , u b’mod partikolari l-Artikolu 5(2) u (4) tiegħu, 
            
            
               Billi:
            
            
               (1)Ir-Regolament (UE) 2016/429 jistabbilixxi r-regoli għall-prevenzjoni u għall-kontroll tal-mard tal-annimali li hu trażmissibbli lill-annimali jew lill-bnedmin, inklużi regoli għall-prijoritizzazzjoni u għall-kategorizzazzjoni ta’ mard li hu ta’ tħassib għall-Unjoni. L-Artikolu 5 tar-Regolament (UE) 2016/429 jipprevedi li regoli speċifiċi għall-mard intiżi għall-prevenzjoni u għall-kontroll tal-mard japplikaw għall-mard elenkat f’dak l-Artikolu u fl-Anness II ta’ dak ir-Regolament. Barra minn hekk, l-Artikolu 5(3) ta’ dak ir-Regolament jistabbilixxi ċerti kriterji li għandhom jittieħdu inkunsiderazzjoni sabiex tiġi emendata l-lista f’dak l-Anness, filwaqt li l-parametri tal-valutazzjoni li għandhom jintużaw sabiex jiġi ddeterminat jekk marda tissodisfax il-kundizzjonijiet li għandhom jiġu elenkati skont dak l-Artikolu huma stabbiliti fl-Artikolu 7 ta’ dak ir-Regolament. 
            
            
               (2)Barra minn hekk, l-Artikolu 275 tar-Regolament (UE) 2016/429 jipprevedi li l-Kummissjoni għandha tirrevedi l-lista tal-mard stabbilita fl-Anness II ta’ dak ir-Regolament sa mhux aktar tard mill-20 ta’ April 2019.
            
            
               (3)Il-Kummissjoni sistematikament ivvalutat il-mard tal-annimali li jeħtieġ l-intervent tal-Unjoni bl-assistenza tal-Awtorità Ewropea dwar is-Sigurtà fl-Ikel (EFSA), abbażi tal-għarfien espert xjentifiku pprovdut mil-Laboratorji ta’ Referenza tal-UE dwar is-Saħħa tal-Annimali u l-istandards internazzjonali tal-Organizzazzjoni Dinjija għas-Saħħa tal-Annimali (OIE). Għall-finijiet ta’ din l-evalwazzjoni, hija użat il-kriterji stabbiliti fl-Artikolu 5(3) tar-Regolament (UE) 2016/429 u l-parametri tal-valutazzjoni stabbiliti fl-Artikolu 7 ta’ dak ir-Regolament.
            
            
               (4)Il-mard ivvalutat jikkonsisti minn 39 marda li bħalissa huma elenkati fl-Anness II tar-Regolament (UE) 2016/429, kif ukoll 19-il marda oħra ta’ rilevanza speċjali għall-prevenzjoni tal-mard, għall-kontroll tal-mard jew għall-miżuri kummerċjali, bħal-lewkożi enżootika bovina, l-infezzjoni bir-rinotrakeite bovina infettiva jew l-infezzjoni bil-virus tal-marda Aujeszky, kif ukoll ċertu mard ieħor li ġie elenkat mill-OIE, bħas-surra (Trypanosoma evansi) jew il-plewropnewmonite kaprina li tittieħed. 
            
            
               (5)Għall-finijiet tal-valutazzjonijiet, intalbu 29 opinjoni xjentifika mill-EFSA dwar mard differenti tal-annimali. Biex tipprovdi dawn, l-EFSA segwiet il-metodu stabbilit fl-Opinjoni Xjentifika tagħha adottata fil-5 ta’ April 2017 dwar il-metodu ad hoc għall-valutazzjoni dwar l-elenkar u l-kategorizzazzjoni tal-mard tal-annimali fi ħdan il-qafas tal-Liġi dwar is-Saħħa tal-Annimali
                  56
               . Għal mard li jifdal, il-valutazzjonijiet issejsu fuq l-opinjonijiet reċenti tal-EFSA jew fuq l-informazzjoni pprovduta mil-Laboratorji ta’ Referenza tal-UE dwar is-Saħħa tal-Annimali. Fir-rigward tal-mard kollu evalwat, ġew ikkunsidrati l-istandards rilevanti tal-OIE. 
            
            
               (6)Ir-riżultati tal-evalwazzjonijiet min-naħa tal-EFSA ma ppermettewx li jinħarġu ċerti konklużjonijiet dwar ċertu mard bħas-surra (Trypanosoma evansi)
                  57
               , il-lewkożi enżootika bovina
                  58
               , l-enċefalomijelite ekwina tal-Venezwela
                  59
               , l-infestazzjoni bil-Varroa spp. (Varroosis)
                  60
                u l-marda tal-virus tal-erpete tal-koi
                  61
               . B’kont meħud tad-diskussjonijiet li saru fil-laqgħat tal-grupp ta’ esperti dwar is-saħħa tal-annimali
                  62
               , dawk il-ħames mardiet jissodisfaw ir-rekwiżiti stabbiliti fl-Artikolu 5(3) tar-Regolament (UE) 2016/429. Għalhekk, jenħtieġ li dak il-mard jiġu inkluż fil-lista stabbilita fl-Anness II ta’ dak ir-Regolament. 
            
            
               (7)Ir-riżultati tal-valutazzjonijiet xjentifiċi li saru wrew li l-marda vesikulari tal-ħnieżer
                  63
               , l-istomatite vesikulari
                  64
               , is-sindrome ulċerativa epiżotika 
                  65
                u l-marda ta’ Teschen ma jissodisfawx ir-rekwiżiti stabbiliti fl-Artikolu 5(3) tar-Regolament (UE) 2016/429. Għalhekk, jenħtieġ li dak il-mard jitneħħa mil-lista li tinsab fl-Anness II ta’ dak ir-Regolament. 
            
            
               (8)Fl-istess waqt, is-surra (Trypanosoma evansi)
                  66
               , il-marda tal-virus tal-Ebola
                  67
               , il-paratuberkulożi
                  68
               , l-enċefalite Ġappuniża
                  69
               , id-deni tan-Nil tal-Punent
                  70
               , id-deni Q
                  71
               , ir-rinotrakeite bovina infettiva/il-vulvovaġinite pustulari infettiva
                  72
               , id-dijarea virali bovina
                  73
               , il-kampilobatterjożi ġenitali bovina
                  74
               , it-trikomonożi
                  75
               , il-lewkożi enżootika bovina
                  76
               , 
                  77
               , l-epididimite ovina (Brucella ovis)
                  78
               , l-infezzjoni bil-Burkholderia mallei (Glanders), l-infezzjoni bl-arterite virali ekwina, l-anemija infettiva ekwina, id-durina, il-metrite ekwina li tittieħed, l-enċefalomijelite ekwina (tal-Lvant u tal-Punent)
                  79
               , l-infezzjoni bil-virus tal-marda ta’ Aujeszky
                  80
               , l-infezzjoni bil-virus tas-sindrome riproduttiva u respiratorja tal-ħnieżer
                  81
               ,  il-mikoplażmożi tat-tjur (Mycoplasma gallisepticum u M. meleagridis)
                  82
               ,  l-infezzjoni bil-viruses tal-influwenza avjarja b’patoġeniċità baxxa 
                  83
               , il-klamidjożi tat-tjur
                  84
               , l-infestazzjoni bil-Varroa spp. (Varroosis)
                  85
               , l-infestazzjoni bl-Aethina tumida (il-ħanfusa żgħira tal-ġabsala)
                  86
               , il-larva Amerikana, l-infestazzjoni bit-Tropilaelaps spp
                  87
                u l-infezzjoni bil-Batrachochytrium salamandrivorans
                  88
                jissodisfaw ir-rekwiżiti stabbiliti fl-Artikolu 5(3) tar-Regolament (UE) 2016/429. Għalhekk, jenħtieġ li dawk il-mardiet jiġu inklużi fil-lista stabbilita fl-Anness II ta’ dak ir-Regolament. 
            
            
               (9)Barra minn hekk, l-Artikolu 2(2) tar-Regolament (UE) 2016/429 jipprevedi li dan ir-Regolament għandu japplika għall-mard trażmissibbli, fosthom iż-żoonożi, mingħajr preġudizzju għar-regoli stabbiliti fid-Deċiżjoni 1082/2013/UE tal-Parlament Ewropew u tal-Kunsill
                  89
               , ir-Regolament (KE) Nru 999/2001 tal-Parlament Ewropew u tal-Kunsill
                  90
               , id-Direttiva 2003/99/KE tal-Parlament Ewropew u tal-Kunsill
                  91
                u r-Regolament (KE) Nru 2160/2003 tal-Parlament Ewropew u tal-Kunsill
                  92
               . Peress li l-mard kopert mir-regoli stipulati f’dawk l-atti, jiġifieri l-listerjożi, is-salmonellożi (is-salmonella żoonotika), it-trikinellożi, il-verotossini E. coli  u l-enċefalopatiji sponġiformi trażmissibbli (TSE) huma diġà koperti minn regoli speċifiċi għal ċerti setturi, jenħtieġ li jitneħħew mil-lista li tinsab fl-Anness II tar-Regolament (UE) 2016/429.
            
            
               (10)Il-lista li tinsab fl-Anness II tar-Regolament (UE) Nru 2016/429 għalhekk jenħtieġ li tiġi emendata kif meħtieġ,
            
            
               (11)Għaldaqstant, jenħtieġ li r-Regolament (UE) 2016/429 jiġi emendat.
            
            
               (12)Billi r-Regolament (UE) 2016/429 japplika b’effett mill-21 ta’ April 2021, l-emendi li saru b’dan ir-Regolament jenħtieġ li japplikaw ukoll minn dik id-data,
            
            
               ADOTTAT DAN IR-REGOLAMENT:
            
         
         
            
               Artikolu 1 
            
            
               L-Anness II tar-Regolament (UE) Nru 2016/429 huwa mibdul bit-test ippreżentat fl-Anness ta’ dan ir-Regolament.
            
            
               Artikolu 2 
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mill-21 ta’ April 2021.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 25.7.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        ĠU L 84, 31.3.2016, p. 1.
               
               
                  
                     (2)
                  
                        ĠU L 378, 31.12.1982, p. 58.
               
               
                  
                     (3)
                  
                        ĠU L 306, 22.11.2003, p. 1.
               
               
                  
                     (4)
                  
                        ĠU L 316, 1.12.2001, p. 5.
               
               
                  
                     (5)
                  
                        ĠU L 268, 14.9.1992, p. 54.
               
               
                  
                     (6)
                  
                        ĠU 121, 29.7.1964, p. 1977.
               
               
                  
                     (7)
                  
                        ĠU L 268, 14.9.1992, p. 54.
               
               
                  
                     (8)
                  
                        ĠU L 293, 5.11.2013, p. 1; ĠU L 147, 31.5.2001, p. 1; ĠU L 325, 12.12.2003, p. 31; ĠU L 325, 12.12.2003, p. 1.
               
               
                  
                     (9)
                  
                        EFSA Journal 2013;11(4):3180. [48 pp.] 
               
               
                  
                     (10)
                  
                        EFSA Journal 2015;13(7):4164, 70 pp. 
               
               
                  
                     (11)
                  
                        EFSA Journal 2015;13(12):4373, 129 pp. 
               
               
                  
                     (12)
                  
                        EFSA Journal 2009; 7(12): 1418 pp. [67 pp.]
               
               
                  
                     (13)
                  
                        EFSA Journal 2010; 8(5):1595. [114 pp.]
               
               
                  
                     (14)
                  
                        EFSA Journal 2015;13(1):3986, 73 pp. 
               
               
                  
                     (15)
                  
                        EFSA Journal 2014;12(11):3885, 122 pp.
               
               
                  
                     (16)
                  
                        EFSA Journal 2015; 13 (1):3985.
               
               
                  
                     (17)
                  
                        EFSA Journal 2012;10(4):2631. [97 pp.]
               
               
                  
                     (18)
                  
                        EFSA Journal 2012;10(4):2631. [97 pp.]
               
               
                  
                     (19)
                  
                        EFSA Journal (2007), 477,1-25.
               
               
                  
                     (20)
                  
                        https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (21)
                  
                        EFSA Journal 2013;11(3):3128. [127 pp.] doi:10.2903/j.efsa.2013.3128
               
               
                  
                     (22)
                  
                        EFSA Journal 2013;11(3):3128. [127 pp.] doi:10.2903/j.efsa.2013.3128
               
               
                  
                     (23)
                  
                        EFSA Journal 2011;9(10):2387. [58 pp.] 
               
               
                  
                     (24)
                  
                        EFSA Journal 2012;10(11):2971.[22 pp.]
               
               
                  
                     (25)
                  
                        EFSA Journal 2017;15(7):4889, 46 pp
               
               
                  
                     (26)
                  
                        EFSA Journal 2017;15(8):4959, 42 pp
               
               
                  
                     (27)
                  
                        EFSA Journal 2017;15(8):4957, 74 pp
               
               
                  
                     (28)
                  
                        EFSA Journal 2017;15(7):4958, 32 pp
               
               
                  
                     (29)
                  
                        EFSA Journal 2017;15(7):4892, 34 pp
               
               
                  
                     (30)
                  
                        EFSA Journal 2017;15(7):4890, 37 pp
               
               
                  
                     (31)
                  
                        EFSA Journal 2017;15(7):4951,33 pp
               
               
                  
                     (32)
                  
                        EFSA Journal 2017;15(7):4960, 47 pp
               
               
                  
                     (33)
                  
                        EFSA Journal 2017;15(7):4948, 23 pp
               
               
                  
                     (34)
                  
                        EFSA Journal 2017;15(8):4955, 51 pp
               
               
                  
                     (35)
                  
                        EFSA Journal 2017;15(10):4995, 30 pp
               
               
                  
                     (36)
                  
                        EFSA Journal 2017;15(7):4947, 25 pp
               
               
                  
                     (37)
                  
                        EFSA Journal 2017;15(8):4952, 45 pp
               
               
                  
                     (38)
                  
                        EFSA Journal 2017;15(10):4990, 30 pp
               
               
                  
                     (39)
                  
                        EFSA Journal 2017;15(10):4992, 37 pp
               
               
                  
                     (40)
                  
                        EFSA Journal 2017;15(8):4956, 28 pp
               
               
                  
                     (41)
                  
                        EFSA Journal 2017;15(10):4996, 27 pp
               
               
                  
                     (42)
                  
                        EFSA Journal 2017;15(10):4994, 30 pp
               
               
                  
                     (43)
                  
                        EFSA Journal 2017;15(10):4993, 30 pp
               
               
                  
                     (44)
                  
                        EFSA Journal 2017;15(8):4950, 23 pp
               
               
                  
                     (45)
                  
                        EFSA Journal 2017;15(7):4946, 26 pp
               
               
                  
                     (46)
                  
                        EFSA Journal 2017;15(7):4888, 25 pp
               
               
                  
                     (47)
                  
                        EFSA Journal 2017;15(7):4949, 34 pp
               
               
                  
                     (48)
                  
                        EFSA Journal 2017;15(8):4953, 40 pp
               
               
                  
                     (49)
                  
                        EFSA Journal 2017;15(8):4954, 50 pp
               
               
                  
                     (50)
                  
                        EFSA Journal 2017;15(7):4891, 34 pp
               
               
                  
                     (51)
                  
                        EFSA Journal 2017;15(10):4997, 25 pp
               
               
                  
                     (52)
                  
                        EFSA Journal 2017;15(11):5071, 34 pp
               
               
                  
                     (53)
                  
                        EFSA Journal 2017;15(7):4907, 35 pp
               
               
                  
                     (54)
                  
                        
                  https://ec.europa.eu/food/animals/health/expert_group_en
                  , 
                  https://ec.europa.eu/food/animals/health/advisory_committees_en
               
               
                  
                     (55)
                  
                        ĠU L84, 31.3.2016, p. 1.
               
               
                  
                     (56)
                  
                        EFSA Journal 2017;15(7):4783.
               
               
                  
                     (57)
                  
                        EFSA Journal 2017;15(7):4892.
               
               
                  
                     (58)
                  
                        EFSA Journal 2017;15(8):4956.
               
               
                  
                     (59)
                  
                        EFSA Journal 2017;15(8):4950.
               
               
                  
                     (60)
                  
                        EFSA Journal 2017;15(10):4997.
               
               
                  
                     (61)
                  
                        EFSA Journal 2017;15(7):4907.
               
               
                  
                     (62)
                  
                        
                  https://ec.europa.eu/food/animals/health/expert_group_en
               
               
                  
                     (63)
                  
                        EFSA Journal 2012;10(4):2631.
               
               
                  
                     (64)
                  
                        EFSA Journal 2012;10(4):2631.
               
               
                  
                     (65)
                  
                        EFSA Journal 2011;9(10):2387.
               
               
                  
                     (66)
                  
                        EFSA Journal 2017;15(7):4892.
               
               
                  
                     (67)
                  
                        EFSA Journal 2017;15(7):4890.
               
               
                  
                     (68)
                  
                        EFSA Journal 2017;15(7):4960.
               
               
                  
                     (69)
                  
                        EFSA Journal 2017;15(7):4948.
               
               
                  
                     (70)
                  
                        EFSA Journal 2017;15(8):4955.
               
               
                  
                     (71)
                  
                        EFSA Journal 2010; 8(5):1595.
               
               
                  
                     (72)
                  
                        EFSA Journal 2017;15(7):4947.
               
               
                  
                     (73)
                  
                        EFSA Journal 2017;15(8):4952.
               
               
                  
                     (74)
                  
                        EFSA Journal 2017;15(10):4990.
               
               
                  
                     (75)
                  
                        EFSA Journal 2017;15(10):4992.
               
               
                  
                     (76)
                  
                        EFSA Journal 2017;15(8):4956.
               
               
                  
                     (77)
                  
                        EFSA Journal 2017;15(10):4996.
               
               
                  
                     (78)
                  
                        EFSA Journal 2017;15(10):4994.
               
               
                  
                     (79)
                  
                        EFSA Journal 2017;15(7):4946.
               
               
                  
                     (80)
                  
                        EFSA Journal 2017;15(7):4888.
               
               
                  
                     (81)
                  
                        EFSA Journal 2017;15(7):4949.
               
               
                  
                     (82)
                  
                        EFSA Journal 2017;15(8):4953.
               
               
                  
                     (83)
                  
                        EFSA Journal 2017;15(7):4891.
               
               
                  
                     (84)
                  
                        Rapport tal-Kumitat Xjentifiku dwar is-Saħħa tal-Annimali u l-Benessri tal-Annimali addottat fis-16 ta’ April 2002, https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (85)
                  
                        EFSA Journal 2017;15(10):4997.
               
               
                  
                     (86)
                  
                        EFSA Journal 2013;11(3):3128.
               
               
                  
                     (87)
                  
                        EFSA Journal 2013;11(3):3128.
               
               
                  
                     (88)
                  
                        EFSA Journal 2017;15(11):5071.
               
               
                  
                     (89)
                  
                        Id-Deċiżjoni Nru 1082/2013/UE tal-Parlament Ewropew u tal-Kunsill tat-22 ta' Ottubru 2013 dwar theddid transkonfinali serju għas-saħħa u li tħassar id-Deċiżjoni Nru 2119/98/KE (ĠU L 293, 5.11.2013, p. 1).
               
               
                  
                     (90)
                  
                        Ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (ĠU L 147, 31.5.2001, p. 1).
               
               
                  
                     (91)
                  
                        Id-Direttiva 2003/99/KE tal-Parlament Ewropew u tal-Kunsill tas-17 ta’ Novembru 2003 rigward il-monitoraġġ taż-żoonożi u tal-aġenti żoonotiċi, temenda d-Deċiżjoni tal-Kunsill 90/424/KEE u tħassar id-Direttiva tal-Kunsill 92/117/KEE (ĠU L 325, 12.12.2003, p. 31).
               
               
                  
                     (92)
                  
                        Ir-Regolament (KE) Nru 2160/2003 tal-Parlament Ewropew u tal-Kunsill tas-17 ta’ Novembru 2003 fuq il-kontroll tas-salmonella u aġenti Zoonotiċi oħra speċifiċi li jkun hemm ġewwa l-ikel (ĠU L 325, 12.12.2003, p. 1).
               
            
      
    ---documentbreak--- 
      
         
         
            
               ANNESS
            
            
               ANNESS II
            
            
               LISTA TA’ MARD TAL-ANNIMALI
            
            
               –L-infezzjoni bil-virus tal-pesta bovina
            
            
               –L-infezzjoni bil-virus tad-deni tal-Wied tar-Rift
            
            
               –L-infezzjoni bil-Brucella abortus, bil-B. melitensis u bil-B. suis
            
            
               –L-infezzjoni bil-kumpless Mycobacterium tuberculosis(M. bovis, M. caprae u M. tuberculosis)
            
            
               –L-infezzjoni bil-virus tar-rabja
            
            
               –L-infezzjoni bil-virus tal-ilsien blu (is-serotipi 1-24),
            
            
               –L-infestazzjoni bl-Echinococcus multilocularis
            
            
               –L-infezzjoni bil-virus tal-marda epiżootika emorraġika
            
            
               –L-antraċe
            
            
               –Is-surra (Trypanosoma evansi)
            
            
               –Il-marda tal-virus tal-Ebola
            
            
               –Il-paratuberkulożi
            
            
               –L-enċefalomjelite Ġappuniża
            
            
               –Id-deni tal-Punent tan-Nil
            
            
               –Id-deni Q
            
            
               –L-infezzjoni bil-virus tal-marda tal-infafet fil-ġilda 
            
         
         
            
               –L-infezzjoni bil-Mycoplasma mycoides subsp. mycoides SC (Il-plewropulmonite bovina li tittieħed),
            
            
               –Ir-rinotrakeite bovina infettiva/il-vulvovaġinite pustulari infettiva 
            
            
               –Id-dijarea virali bovina
            
            
               –Il-kampilobatterjożi ġenitali bovina
            
            
               –It-trikomonożi
            
            
               –Il-lewkożi enżootika bovina
            
            
               –Il-ġidri tan-nagħag u l-ġidri tal-mogħoż
            
            
               –L-infezzjoni bil-virus tal-pesta tar-ruminanti ż-żgħar
            
            
               –Il-plewroplewmonite kaprina li tittieħed 
            
            
               –L-epididimite ovina (Brucella ovis)
            
            
               –L-infezzjoni bil-Burkholderia mallei (Glanders)
            
            
               –L-infezzjoni tal-arterite virali ekwina
            
            
               –L-anemija infettiva ekwina
            
            
               –Id-durina
            
            
               –L-enċefalomijelite ekwina tal-Venezwela
            
            
               –Il-metrite ekwina li tittieħed
            
            
               –L-enċefalomjelite ekwina (tal-Lvant u tal-Punent)
            
            
               –L-infezzjoni bil-virus tal-marda ta’ Aujeszky
            
            
               –L-infezzjoni bil-virus tas-sindrome respiratorja u riproduttiva tal-ħnieżer
            
            
               –L-infezzjoni bil-virus tal-marda Newcastle
            
         
         
            
               –Il-mikoplażmożi tat-tjur (Mycoplasma gallisepticum u M. meleagridis)
            
            
               –L-infezzjoni bis-Salmonella Pullorum, bl-S. Gallinarum u bl-S. arizonae
            
            
               –L-infezzjoni bil-viruses tal-influwenza avjarja b’patoġeniċità baxxa
            
            
               –Il-klamidjożi tat-tjur
            
            
               –L-infestazzjoni bil-Varroa spp. (Varroosis)
            
            
               –L-infestazzjoni bl-Aethina tumida (il-ħanfusa żgħira tal-ġabsala)
            
            
               –Il-larva Amerikana
            
            
               –L-infestazzjoni bil-Tropilaelaps spp. 
            
            
               –L-infezzjoni bil-Batrachochytrium salamandrivorans
            
            
               –In-nekrożi ematopojetika epiżotika
            
            
               –Is-settiċimija emorraġika virali 
            
            
               –In-nekrożi ematopojetika infettiva 
            
            
               –L-infezzjoni b’virus imħassar tal-anemija tas-salamun li huwa ta’ reġjun polimorfiku ħafna (HPR)
            
            
               –Il-marda virali tal-erpete tal-koi
            
            
               –L-infezzjoni bil-Mikrocytos mackini
            
            
               –L-infezzjoni bil-Perkinsus marinus
            
            
               –L-infezzjoni bil-Bonamia ostreae 
            
            
               –L-infezzjoni bil-Bonamia exitiosa
            
            
               –L-infezzjoni bil-Marteilia refringens
            
            
               –L-infezzjoni bil-virus tas-sindrome Taura
            
         
         
            
               –L-infezzjoni bil-virus tar-ras safra 
            
            
               –L-infezzjoni bil-virus tas-sindrome tal-ponot bojod